Vísindavøka byggir brýr millum granskarar og almenning Á hvørjum ári skipa Granskingarráðið og granskingarstovnarnir í Føroyum fyri Vísindavøku. Endamálið er at økja um áhugan fyri gransking og fyri granskingarúrslitum í samfelagnum. Tiltakið er er sprottið úr átakinum European Researchers’ Night, sum hvørt ár verður fyriskipað seinasta fríggjakvøld í september og í døgunum frammanundan. Tiltakið verður hildið í býum kring alt Europa. Við Vísindavøkuni ynskja Granskingarráðið og stovnarnir at skapa øktan kunnleika til og áhuga fyri tí, sum fer fram innan føroyska granskingarheimin. Høvi er hjá stórum og smáum at hitta granskarar og síggja og hoyra, hvat teir arbeiða við og hvat hetta hevur at týða fyri fólk í Føroyum. Vísindavøkan 2017 verður 10. í røðini Vísindavøkan 2017 verður 29. september. Aftur hesaferð verður Vísindavøkan helst í Perluni, Reinsarínum og á Perlutorginum. Væntandi verður eisini farið við Vísindavøku á ferð, tó í einum endurskoðaðum hami. Tilfar frá farnum Vísindavøkum Í vinstra bredda ber til at finna ymiskt tilfar frá undanfarnu tiltøkunum. Niðanfyri eru greinar og bløð, sum eru útgivin í sambandi við Vísindavøkuna